DISTRIBUIE

Supraimpozitarea clădirilor neîngrijite dă roade la Cluj-Napoca. Un număr de 450 de imobile au fost reabilitate până în prezent în centrul istoric al oraşului, iar în anii ce urmează municipalitatea îşi va îndrepta atenţia şi spre cartiere. Măsura impozitului de 500% va fi menţinută şi în 2019.

Un număr de 25 clădiri sunt propuse spre supraimpozitare în 2019. Un proiect de hotărâre pe această temă se va afla pe masa consilierilor locali în şedinţa de miercuri, 19 decembrie 1019.

Horea nr. 94

Iuliu Maniu nr. 40

Constanța nr. 16

Constanța nr. 17

Croitorilor nr. 6

Croitorilor nr. 27

Dobrogeanu Gherea nr. 22

21 Decembrie 1989 nr. 88

Arany Janos nr. 13

Ploiești nr. 31

Pitești nr. 5

Andrei Șaguna nr. 8

Albert Einstein nr. 3

Albert Einstein nr. 4A

Calea Dorobanților nr. 38

Piața Muzeului nr. 5

Cloșca nr. 1

Cloșca nr. 6

Ștefan Ludwig Roth nr. 17

Regele Ferdinand nr. 14

21 Decembrie 1989 nr. 98

Baba Novac nr. 8

Universității nr. 3

Eroilor nr. 1

Tipografiei nr. 21

"Am început încă din 2016 şi sistemul funcţionează destul de bine. Au fost identificare şi propuse spre supraimpozitare 117 clădiri (cu 1.154 de proprietari). Situaţia este îmbucurătoare. 40 dintre acestea (cu 551 de proprietari) au fost retrase de la supraimpozitare, proprietarii şi-au făcut refaţadizarea. Mai sunt încă 400 de clădiri care nu au fost propuse spre supraimpozitare şi care au fost reabilitate. Deci, la nivelul municipiului avem 450 de clădiri, care din 2016 şi până în prezent au fost refaţadizate", a declarat viceprimarul Clujului, Dan Tarcea.

Reprezentanţii Primăriei Cluj-Napoca spun că programul de supraimpozitare cu 500% a clădirilor degradate va continua şi în anii următori, iar aria de influenţă va fi extinsă şi spre cartierele oraşului.